पांडव जब वनवास में थे तब उन्हें एक वर्ष का अज्ञात वास भी काटना था और शर्त के मुताबिक अज्ञात वास के दौरान अगर कौरवों या उनके किसी जानकार को अगर पांडवों के ठिकाने का पता चल जाता तो उन्हें दुबारा से वनवास काटना पड़ता| पांडवों ने अज्ञातवास की अवधी में महाराजा विराट के राज्य विराट नगर में काटा था और उन्होंने अपनी पहचान छुपाने के लिए अलग अलग कार्य अपने हाथों में ले लिए थे| युधिष्ठिर ने महाराज विरत की सभा में कंक नामक ब्राह्मण के वेश में द्युत का खेल सिखाने का कार्य संभाला| वहीँ महाबली भीम ने बल्लभ नामक रसोइये का भेष धारण कर भोजनालय का दारोमदार अपने कंधे पर ले लिया| वहीँ अर्जुन जो की उर्वशी के श्राप के कारण किन्नर बन गए थे उन्होंने बृहन्नला के भेष में महाराज विराट के पुत्री को नृत्य और संगीत की शिक्षा देनी शुरू की|